EkBass/fiwiki-20250220-pages-articles huggingface dataset:
Louisianan territorio

Louisianan territorio oli laaja Pohjois-Amerikan maa-alue, jonka Yhdysvallat osti Ranskalta vuonna 1803. Aiemmin Ranskan Louisianan nimellä tunnettu alue alkoi Meksikonlahdelta, ylettyi pohjoisessa Mississippin ja Missourin latvavesiin ja jatkui lännessä Kalliovuorille asti. Territorion pinta-ala oli 2 144 000 neliökilometriä.Golay & Bowman 2003 s. 361. 4\. kesäkuuta 1812 alue nimettiin uudelleen Missourin territorioksi. ==Historia== George Washingtonin esimerkkiä seuraten kaikki Yhdysvaltain presidentit pyrkivät laajentamaan maansa rajoja. Tämän päämäärän toteuttamiseksi intiaaneilta sekä ostettiin että valloitettiin maata. Suurin alueellinen laajennus tapahtui Thomas Jeffersonin virkakaudella, kun hän osti ilman kongressin lupaa Ranskan Louisianan Napoleon Bonapartelta vuonna 1803.Anderson & Henriksson 2011 s. 181. Jeffersonin tarkoitus oli alun perin ostaa vain New Orleans, mutta Napoleon ei suostunut kauppaan. Hieman myöhemmin hän muutti mieltään ja oli valmis myymään koko Ranskan Louisianan. Kauppahinnaksi sovittiin 15 000 000 dollaria. Louisianan osto lähes kaksinkertaisti Yhdysvaltojen koon. Suuri maanluovutus sisälsi nykyiset Arkansasin, Oklahoman, Missourin, Kansasin, Nebraskan ja Iowan, suurimman osan Coloradosta, Etelä-Dakotasta, Montanasta ja Wyomingista, sekä Pohjois-Dakotan, Minnesotan, Texasin ja Louisianan merkittävät osat. Kauppa mahdollisti Yhdysvaltojen kehittymisen varteenotettavaksi tekijäksi maailmanpolitiikassa. Samalla Louisianan osto on kuitenkin edelleen maailman suurin laiton maakauppa, sillä tosiasioihin nojaten koko tämä alue kuului Pohjois-Amerikan alkuperäisille asukkaille eli intiaaneille.Anderson & Henriksson 2011 s. 181. Louisianan territorion kuvernööreinä toimivat James Wilkinson (1805–1807), Meriwether Lewis (1807–1809) ja Benjamin Howard (1809–1812). 4. kesäkuuta 1812 Yhdysvaltain kahdestoista kongressi sääti lainsäädännön, joka nimesi Louisianan territorion uudelleen Missourin territorioksi välttääkseen sekaannusta Louisianan hiljattain tunnustetun osavaltion kanssa. ==Lähteet== *Anderson, Rani-Henrik ja Henriksson, Markku: Intiaanit (Pohjois-Amerikan alkuperäiskansojen historia) Gaudeamus, 2010. ISBN 978-952-495-162-3 *Golay, Michael & Bowman, John S: North American Exploration Wiley, 2003. ISBN 978-0471391487 ===Viitteet=== Luokka:Yhdysvaltain entiset territoriot Luokka:Louisianan historia
Perhe on paras (elokuva)

Perhe on paras (Parenthood) on yhdysvaltalainen Ron Howardin ohjaama elokuva vuodelta 1989. Suurperheen murehtijatyyppisestä isästä (Steve Martin) kertovassa tarinassa nähdään monia Hollywoodin huippunäyttelijöitä ja sivutaan mitä erilaisimpia kasvatusongelmia. Video-oppaassa vuodelta 1995 Kati Sinisalo antoi elokuvan Suomessa julkaistulle VHS-kasettiversiolle kaksi tähteä viidestä, joka teoksen mukaan vastaa sanallista arviota ”keskinkertainen”. Sinisalon mielestä elokuva on ”pehmoileva, ylilyönteihin taipuvainen komedia, joka ei lopu koskaan”. ==Näyttelijät== ==Lähteet== Luokka:Yhdysvaltalaiset komediaelokuvat Luokka:Vuoden 1989 yhdysvaltalaiset elokuvat
Perhesalaisuuksia

Perhesalaisuuksia (Familjehemligheter) on ruotsalainen Kjell-Åke Anderssonin ohjaama elokuva vuodelta 2001. Se on draama joka kertoo 1970-luvun ruotsalaisperheestä, jossa esikoispoika innostuu punk-kulttuurista, noin 15-vuotias tytär seksistä ja noin 10-vuotias kuopuspoika kärsii saatuaan selville, että äidillä on suhde toisen miehen kanssa. == Näyttelijät == == Lähteet == Luokka:Ruotsalaiset draamaelokuvat Luokka:Vuoden 2001 ruotsalaiset elokuvat
SKisM

SKisM, oikealta nimeltään Tommy Dash, on brittiläinen dubstep-tuottaja ja DJ. Dash on yksi maailman tunnetuimmista dubstep-tuottajista. Hän on myös Never Say Die Records -levy-yhtiön toinen perustaja.http://www.residentadvisor.net/dj/skism/biographyhttp://www.facebook.com/WeAreSkisM/info == Diskografia == === Extended Play -levyt === * Down With The Kids (2010) * Down With The Kids: Remixed (2012) * Division (2012) * Elixir (Remixes) (2013) === Singlet === * "The Blank" (2009) * "Rise of The Idiots" / "Back Off" (2009) * "Jump Back" (mukana Flux Pavilion ja Foreign Beggars) (2011) * "Division Series Part 1" (feat. DC Breaks & Dee Freer) (2012) * "Division Series Part 2" (2012) * "Division Series Part 3" (2012) * "Division Series Part 4" (feat. Zomboy) (2012) === Muut kappaleet === * "SEXisM" (mukana Excision) (julkaistiin Excisionin X Rated -albumilla) (2011) * "Signs" (SKisM vs. Tali & Do The Math) (julkaistiin Talin Dark Days, High Nights -albumilla) (2011) * "Like This" (feat. Virus Syndicate) (julkaistiin Never Say Die Recordsin Never Say Die -kokoelma-albumilla) (2012) === Mixit === * Never Say Die Vol 7 Mixed by SKisM (2011) * UKF Mixes - Never Say Die (Album Mix) (2012) * NSD.VOL.24 (Divison Mix Part 1 of 4) (2012) * NSD.VOL.27 (Divison Mix Part 2 of 4) (2012) * NSD.VOL.32 (Divison Mix Part 3 of 4) (2012) * NSD.VOL.34 (Divison Mix Part 4 of 4) (2012) * UKF Mixes - Never Say Die Vol. 2 (Album Mix) (2013) === Remixit === * Foreign Beggars - Get A Bit More (SKisM Remix) (2010) * Datsik & Excision - Boom (SKisM Remix) (2010) * Pyramid - Cruel (feat. Julie Thompson) (SKisM Remix) (2011) * RacknRuin - Dazed & Comfused (feat. Janai & Illaman) (SKisM's Baroque Out Remix) (2011) * Excision & Downlink - Heavy Artillery (SKisM Remix) (2011) * Porter Robinson - The State (SKisM Remix) (2011) * Losers - Flush (feat. Riz Mc & Envy) (SKisM Remix) (2012) * Muffler - Calling Your Name (SKisM Remix) (2012) * Hadouken! - Parasite (SKisM & Zomboy Remix) (2012) * Hadouken! - Parasite (SKisM & Zomboy Radio Edit) (2012) * Far Too Loud - 600 Years (SKisM Remix) (2012) * ShockOne - Lazerbeam (feat. Metrik & Kyza) (SKisM Remix) (2013) * Zomboy - Raptor (SKisM & LAXX Remix) (2014) == Musiikkivideot == Vuosi Esittäjä(t) Kappale Ohjaaja(t) Levy-yhtiö Julkaistu 2012 SKisM "Experts"http://www.youtube.com/watch?v=ouyC28ffPjQ Richard Payne Never Say Die Records 29. lokakuuta 2012 == Esiintymiset Suomessa == * 26. helmikuuta 2011 – 21 Basslines, Helsinki * 5. joulukuuta 2012 – Renegade Winter Festival 2012, Helsinki * 28. maaliskuuta 2013 – Renegade presents: Never Say Die, Helsinki == Lähteet == == Aiheesta muualla == * Never Say Die Recordsin viralliset sivut * SKisM Facebook -sivustolla * SKisM Twitter -sivustolla * * SKisM Beatport -sivustolla * SKisM SoundCloud -sivustolla Luokka:Brittiläiset elektronisen musiikin artistit Luokka:Brittiläiset musiikkituottajat Luokka:Dubstep-tuottajat Luokka:Elävät henkilöt Luokka:Syntymävuosi puuttuu
HMS Lee (1899)

HMS Lee oli Britannian kuninkaallisen laivaston Violet-luokan torpedovenehävittäjä. == Valmistus == Alus tilattiin William Doxford and Sonsilta Sunderlandista, missä köli laskettiin 4. tammikuuta 1898 telakkanumerolla 263. Alus laskettiin vesille 27. tammikuuta 1899 ja valmistui maaliskuussa 1901, jolloin sen tarjoukseen perustunut hinta oli 55 183 puntaa.Lyon, David s. 83 == Palvelus == Alus palveli Britteinsaarilla, kunnes se haaksirikkoutui 5. lokakuuta 1909 lähellä Blacksodinlahtea.Lyon, David s. 84 == Lähteet == * * * * === Viitteet === Luokka:Violet-luokan hävittäjät Luokka:Doxfordin valmistamat alukset
Näis kengis

Näis kengis on suomalaisen rap-artisti Brädin toinen studioalbumi, joka julkaistiin Rähinä Recordsin kautta 7. joulukuuta 2012. Albumi sijoittui Suomen virallisen albumilistan 39. sijalle. == Taustaa == Albumin ensimmäinen single "Lämpöö" julkaistiin 6. kesäkuuta 2012, ja se nousi parhaimmillaan Suomen virallisen singlelistan ykköspaikalle. Kappaleella vierailee rap- artisti Redrama, ja sen tuotannosta vastaa MGI. Albumin toinen single "Happee" julkaistiin musiikkivideon kera lokakuussa 2012. Kappaleella vierailee näyttelijä/laulaja Illi, ja sen tuotannosta vastaa Illin lisäksi Sakke Aalto. Albumin kappale "Susijengi 2.0" julkaistiin alun perin Uniikin kesällä 2012 ilmestyneellä Kiitorata -albumilla, ja myös siitä on julkaistu musiikkivideo. == Kappaleet == # (säv. H. Lanz, san. K. Härkönen, scratchit: DJ Komet) # (säv. H. Lanz, san. K. Härkönen) # (säv. H. Lanz, san. K. Härkönen, L. Mellberg) # (säv. H. Lanz, san. K. Härkönen, H. Lanz, V. Matara) # (säv. T. Kiiskinen H. Lanz, san. T. Kiiskinen, K. Härkönen, sisältää elementtejä Sami Saaren kappaleesta "Ainutkertainen".) # (säv. S. Aalto A. Sariola, san. K. Härkönen, A. Sariola) # (säv. T. Koskenoja, H. Lanz, san. K. Härkönen, A. Keskinen, K. Kinos, scratchit: Leijonamieli) # (säv. K. Laiho, san. T. Snellman, K. Härkönen, D. Tolppanen) # (säv. S. Aalto, san. K. Härkönen, S. Aalto) # (säv. H. Lanz, M. Wettenranta, san. K. Härkönen H. Rosenberg, M. Wettenranta) # (säv. H. Lanz, O. Ikonen, san. K. Härkönen, K. Laiho, J. Tiihonen, O. Ikonen) === Samplet === * Kappaleen "Mentävä on" kertosäe sisältää samplet Brädin edellisen albumin kappaleesta "Jatkan matkaa" sekä Cheekin kappaleesta "Anna mä meen". == Lähteet == Luokka:Brädin albumit Luokka:MGI:n tuottamat albumit Luokka:Sakke Aallon tuottamat albumit Luokka:Vuoden 2012 albumit
Perhesynnit

Perhesynnit (Family Sins) on yhdysvaltalainen Jerrold Freedmanin ohjaama draamaelokuva vuodelta 1987. Se on tragedia ydinperheestä, jonka 13-vuotias poika saa isältä vähemmän rakkautta kuin puolta nuorempi pikkuveli. Video- oppaassa vuodelta 1995 Sam Inkinen antoi elokuvan Suomessa julkaistulle VHS- kasettiversiolle kaksi tähteä viidestä, joka teoksen mukaan vastaa sanallista arviota ”keskinkertainen”. == Lähteet == Luokka:Vuoden 1987 yhdysvaltalaiset elokuvat Luokka:Yhdysvaltalaiset draamaelokuvat
Fight or Flight

Fight or Flight on yhdysvaltalaisen rock-yhtyeen, Hoobastankin vuonna 2012 julkaistu studioalbumi. Se on yhtyeen viides studioalbumi. Albumi sijoittui Yhdysvalloissa Billboard 200 -albumilistalla parhaimmillaan sijalle 66. == Kappaleet == # # # # # # # # # # # === Japanin bonuskappale === # * == Arvostelut == * AllMusic: AllMusic review == Aiheesta muualla == * Fight of Flight discogs.com -sivustolla == Lähteet == Luokka:Hoobastankin albumit Luokka:Vuoden 2012 albumit
Jatta Stepanoff Harakkamäki

Jatta Stepanoff Harakkamäki (s. 1983) on suomalainen teatteriohjaaja ja -opiskelija. Hän on ollut yhdistämässä friikkisirkusta (sideshow'ta) perinteiseen teatteriin. Stepanoff Harakkamäki valmistui Turun ammattikorkeakoulun Taideakatemian esittävän taiteen koulutusohjelmasta 2008. Hän kuului punkyhtye Aids Ageen solistina ja basistina vuosina 2005-2007. Hän on teatterikorkeakoulun opiskelija vuodesta 2012. Stepanoff Harakkamäki mm. ohjasi kokeellisen näytelmäsovituksen Saatana saapuu Moskovaan Turun JoJo- teatterissa 2011 ja useita näytelmiä Hakunilan teatterissa ja muissa harrastajateattereissa. Stepanoff Harakkamäki on mukana Başka Theater Group -teatteriyhdistyksessä. == Lähteet == == Aiheesta muualla == * * Luokka:Suomalaiset teatteriohjaajat Luokka:Vuonna 1983 syntyneet Luokka:Elävät henkilöt
Pessi ja Illusia (vuoden 1984 elokuva)

Pessi ja Illusia on suomalainen Heikki Partasen ohjaama elokuva vuodelta 1984. Se perustuu Yrjö Kokon samannimiseen satuun. Elokuvaa esitettiin 1980-luvulla paljon kouluissa ja sittemmin myös televisiossa. Elokuva sai viisi suomalaisen elokuvan tunnustuspalkintoa Jussia. Ohjaaja Partanen palkittiin ohjauksesta Jussi-palkinnolla. Nimirooleja esittävät lapsinäyttelijät Sami Kangas ja Annu Marttila, muissa rooleissa nähdään muun muassa Eija Ahvo, Raimo Grönberg ja Jorma Uotinen. ==Näyttelijät== *Eija Ahvo – Hiiriäiti *Riitta-Anneli Forss – Viihdytystaiteilija *Raimo Grönberg – Isä *Minka-Maija Halko – Ristilukin tyttö *Sami Kangas – Pessi *Rauno Ketonen – Isä Illusioni (ääni) *Pentti Lahti – Viihdytyskiertueen saksofonisti *Katerina Lojdová – Kapteenin vaimo *Annu Marttila – Illusia *Pauli Pöllänen – Lumikko Martes *Jarmo Savolainen – Viihdytyskiertueen pianisti *Rabbe Smedlund – Närhi *Sinikka Sokka – Viihdytystaiteilija *Esa Suvilehto – Sotamies Pienanen *Jorma Uotinen – Ristilukki *Kai Vogt – Humalainen sotamies ==Arvioita== Video-oppaassa vuodelta 1994 Bello Romano kutsuu elokuvaa hieman kömpelöksi ja antaa sille kaksi tähteä viidestä, mikä vastaa sanallista arviota ”keskinkertainen”. ==Lähteet== ==Aiheesta muualla== *Imdb.com. Luokka:Jussi-palkitut elokuvat Luokka:Vuoden 1984 suomalaiset elokuvat Luokka:Suomalaiset lastenelokuvat Luokka:Suomalaiset fantasiaelokuvat
Jääkiekon SM-sarjakausi 1948–1949

Vuonna 1949 jääkiekon SM-sarja pelattiin kahdeksan joukkueen yksinkertaisena sarjana, jonka voittaja voitti mestaruuden. Hämeenlinnan Tarmo voitti toisen perättäisen mestaruutensa, se voitti kaikki seitsemän otteluaan. ==Sarjataulukko== Karhu-Kissat ja Arsenal putosivat Suomensarjaan. Tilalle nousivat HPK ja HIFK. == Tarmon mestarijoukkue == Pentti Elo, Matti Karumaa, Pentti Karumaa, Keijo Kuusela, Rauni Laine, Aimo Mäenpää, Matti Naapuri, Tuomo Pohjavirta, Eero Salisma, Toivo Salminen, Esko Tie ja Paul Väinjärvi Päävalmentaja: Eino J. Rantala. == Pistepörssi == Nimi Joukkue Ikä O M S P RM Keijo Kuusela Tarmo 27 7 18 12 30 0 Matti Karumaa Tarmo 24 7 19 5 24 0 Aarne Honkavaara Ilves 24 6 18 5 23 0 Eero Salisma Tarmo 32 7 15 4 19 0 Lotfi Nasib Ilves 22 7 16 2 18 0 Osmo Huhti Ilves 27 6 13 5 18 0 Eero Saari Ilves 20 6 12 3 15 0 Matti Rintakoski TBK 24 7 12 2 14 0 Kalle Havulinna Ilves 24 7 11 3 14 0 Nils Nummelin TBK 27 7 12 1 13 0 O=ottelut, M=maalit, S=syötöt, P=pisteer, RM=rangaistusminuutit. ==Lähteet== Luokka:Jääkiekon SM-sarja Luokka:Vuoden 1948 jääkiekko Luokka:Vuoden 1949 jääkiekko
Daltonien jäljillä

Daltonien jäljillä on Lucky Luke -sarjakuva-albumi. == Juoni == Daltonin veljekset pakenevat vankilasta ja alkavat ryöstellä lähiseudun pankkeja. Lucky Luke saa jäljitysavukseen lännen typerimmän koiran Rantanplanin, jolla ei ole edes kunnon hajuaistia. Joe Dalton joutuu seriffin panttivangiksi ja Jack, William ja Averell Dalton puolestaan kaappaavat Lucky Luken. Daltonit suostuvat vaihtokauppaan ja vaihtavat Lucky Luken Joeen. Daltonit pakenevat harhautuksen avulla seriffiltä ja jatkavat ryöstelyä, kunnes Lucky Luke keksi suunnitelman. == Lähteet == * Lucky Luke Daltonien jäljillä -sarjakuva-albumi * http://sarjakuvat.eurocomics.info/lucky_luke_2.html == Aiheesta muualla == * http://sarjakuvat.eurocomics.info/lucky_luke_2.html Luokka:Lucky Luke -albumit Luokka:Vuoden 1961 kirjat
Sune Maconi

Sune Victor Maconi (31. toukokuuta 1885 Kristiinankaupunki – 18. syyskuuta 1928) oli suomalainen arkkitehti ja Savonlinnan museon intendentti. Sune Victor Maconi syntyi Kristiinankaupungissa vuonna 1885. Hänen vanhempansa olivat Eugen Alexander Maconi (1839–1919) ja Aina Maria Aurora Hedmanson (s. 1857). Hän avioitui Helsingissä 20. huhtikuuta 1916 Elsa Margaretha Melleniuksen (1892–1949) kanssa. Sune Maconi kuoli liikenneonnettomuudessa Ruotsissa 18.9.1928. Sune Maconin suunnittelemia rakennuksia on muun muassa Hietalahden vanha konepajahalli. Vuonna 1916 rakennettu halli on nykyisin museoviraston suojelukohteiden listalla. Maconi työskenteli myös Savonlinnan museon intendenttinä ja Olavinlinnan restauroinnin suunnittelijana 1910- ja 1920-luvuilla.Antero Sinisalo: 500-vuotias Olavinlinna. Musoevirasto, 1976. == Tuotantoa == * Sune Maconi: "Hajamerkintöjä P. Olavin linnan historiasta", Helsinki, 1925 == Lähteet == * Sune Maconin muistokirjoitus, Suomen museolehti 1929:1, sivu 20/47 * Hietalahden konepajahalli, suojeltu rakennus === Viitteet === Luokka:Suomalaiset arkkitehdit Luokka:Liikenneonnettomuudessa kuolleet Luokka:Vuonna 1885 syntyneet Luokka:Vuonna 1928 kuolleet
Pienet paholaiset

Pienet paholaiset (Bloody Birthday) on yhdysvaltalainen Ed Huntin ohjaama slasher-kauhuelokuva vuodelta 1980. Siinä kymmenen vuotta aiemmin auringonpimennyksen aikaan syntynyt murhanhimoinen lapsikolmikko uhkaa naapurustoaan. ==Vastaanotto== Video-oppaassa vuodelta 1995 Kari Hintikka antoi elokuvan Suomessa julkaistulle VHS-kasettiversiolle kaksi tähteä viidestä, mikä teoksen mukaan vastaa sanallista arviota ”keskinkertainen”. Hintikka sanoo elokuvan aihetta järjettömäksi ja lopputulosta ”lähes kipeäksi”. ==Näyttelijät== ==Lähteet== Luokka:Vuoden 1980 yhdysvaltalaiset elokuvat Luokka:Yhdysvaltalaiset kauhuelokuvat
Pieni tyttö, joka asuu kujan päässä

Pieni tyttö joka asui kujan päässä (The Little Girl Who Lives Down the Lane) on kanadalais-ranskalainen Nicholas Gessnerin ohjaama jännityselokuva vuodelta 1976. Varhaisteini-ikäinen orvoksi jäänyt tyttö (Jodie Foster) asuu yksin isossa talossa ja teeskentelee muille isänsä yhä elävän. == Näyttelijät == ==Vastaanotto== Uuden Suomen ja Iltalehden yhteisessä videoliitteessä 1981 elokuvaa pidettiin hieman outona ontuvine taikureineen, perversseine miehineen ja piilossa pysyttelevine vanhempineen. ”Kauhun ja jännityksen välimaastoon lukeutuva peruselokuva, joka kannattaa katsoa tekemisen puutteessa.” Video- oppaassa vuodelta 1995 Markku Salmi antoi elokuvan Suomessa julkaistulle VHS- kasettiversiolle kolme tähteä viidestä, mikä teoksen mukaan vastaa sanallista arviota ”hyvä”. Hän kehui etenkin Fosterin ja Martin Sheenin näyttelijäntyötä. ==Lähteet== Luokka:Vuoden 1976 kanadalaiset elokuvat Luokka:Psykologiset jännityselokuvat
Rasha

Rasha (s. 1971 Khartum)AllMusic: Rasha on sudanilaissyntyinen laulaja- lauluntekijä. Hän on yhdistellyt Sudanin ja Etelä-Sudanin musiikillisia traditioita ja omaksunut lisäksi vaikutteita muun muassa reggaesta.Nubenegra.com: Rasha Hän muutti Espanjaan vuonna 1991 ja julkaisi debyyttialbuminsa Sudaniyatin vuonna 1997.Piero Scaruffi: Rasha Rasha kuuluu intellektuellien, taiteilijoiden ja muusikoiden sukuun, ja myös hänen 19 sisarustaan ovat toimineet taiteiden parissa tavalla tai toisella. == Lähteet == Luokka:Sudanilaiset muusikot Luokka:Vuonna 1971 syntyneet Luokka:Elävät henkilöt Luokka:Laulaja-lauluntekijät
Piispan vaimo

Piispan vaimo (The Bishop's Wife) on yhdysvaltalainen Henry Kosterin ohjaama elokuva vuodelta 1947. Se on komedia enkelistä (Cary Grant), joka auttaa piispaa (David Niven) ongelmissaan. Elokuvasta ohjasi Penny Marshall uusintaversion vuonna 1996 nimellä Rakastuin enkeliin (The Preacher’s Wife). ==Näyttelijät== == Aiheesta muualla == * Luokka:Vuoden 1947 yhdysvaltalaiset elokuvat Luokka:Yhdysvaltalaiset romanttiset komediat Luokka:Yhdysvaltalaiset mustavalkoelokuvat Luokka:Jouluelokuvat Luokka:Henry Kosterin ohjaamat elokuvat Luokka:Parhaan äänityksen Oscar-palkinnon saaneet elokuvat Luokka:Kristinuskosta kertovat elokuvat
Tapainlinnan koulu

Tapainlinnan koulu on peruskoulu Hyvinkäällä. Koulu on Hyvinkään uusin ja suurin koulu, jossa on noin 650 oppilasta ja 60 opettajaa. == Yleistä == Koulu on yhtenäinen peruskoulu: siellä on vuosiluokat 1–9. Koulu toimii vuonna 2006 valmistuneessa rakennuksessa Tapainlinnan ja Rääkänpään rajalla. Tuolloin kouluun muutti entinen Hyvinkään yhteiskoulun yläaste. Vuosiluokat 1–6 toimivat kaksisarjaisina (A ja B), ja vuosiluokilla 7–9 on viidestä kuuteen rinnakkaisluokkaa. Koulussa on mahdollista aloittaa A-kielenä joko ranska tai englanti, ja vuosiluokilla 7–9 jatketaan näiden lisäksi myös muissa alakouluissa aloitetun pitkän saksan opintoja. Kaupungin musiikkiluokat toimivat Tapainlinnan koulussa kevääseen 2012 saakka, jolloin toiminta siirtyi Pohjoispuiston kouluun. Tapainlinnan koulussa sijaitsee myös auditorio ja liikuntasali. ==Koulun rehtoreina ovat toimineet== *Päivi Oinasmäki *Mika Heikura *Monna Poikolainen *Krista Silferberg ==Tunnettuja entisiä tapainlinnalaisia== *Diandra Flores ==Lähteet== *Tapainlinnan koulu === Viitteet === == Aiheesta muualla == *Koulun verkkosivut Luokka:Hyvinkään peruskoulut
Pikku Buddha

Pikku Buddha (Little Buddha) on italialaisohjaaja Bernardo Bertoluccin elokuva vuodelta 1993. Tiibetiläismunkit löytävät uuden laman pienestä amerikkalaispojasta. Elokuvan toisena tasona on kuvaus nuoren Buddhan (Keanu Reeves) vaiheista. == Vastaanotto == Elokuva sai ensi-iltansa jälkeen varsin nuivat arvostelut eikä menestynyt kovin hyvin myöskään kaupallisesti. Chris Isaak ”pääsi” ehdolle huonoimpana uutena näyttelijänä Golden Raspberry -gaalassa. Suomalaisessa Video-oppaassa vuodelta 1995 Olavi Similä antoi elokuvan Suomessa julkaistulle VHS-kasettiversiolle kaksi tähteä viidestä, mikä teoksen mukaan vastaa sanallista arviota ”keskinkertainen”. Similä aloitti lyhyen arvionsa: ”Bertoluccin elokuva latistaa mystisen selittämisellä sen, mikä buddhalaisuudessa kiehtoo”. == Lähteet == Luokka:Vuoden 1993 yhdysvaltalaiset elokuvat Luokka:Bernardo Bertoluccin ohjaamat elokuvat Luokka:Elokuvat uskonnoista Luokka:Elämäkertaelokuvat
Päivölän Sävel

Päivölän Sävel on vuonna 2012 perustettu joensuulainen viisijäseninen folkpop- yhtye. Yhtyeen nimeä kantava debyyttilevy koostuu Maarianvaaran kesäteatterin näytelmissä (2007–2011) esitetystä musiikista. Levy julkaistiin kesällä 2012. ==Jäsenet== Janne Vänskä (harmonikka, laulu), Erkki Räsänen (laulu ja kitara), Azra Topcu (basso, laulu), Joonas Ojajärvi (mandoliini, busuki, kitara, laulu) ja Jari Lappalainen (rummut, perkussiot, laulu). ==Musiikki== Päivölän Sävelen musiikki on folkpoppia, jossa on vaikutteita suomalaisesta popista, iskelmästä ja kansanmusiikista. Luonteenomaista yhtyeen musiikille ovat tarttuvat melodiat. Päivölän Sävelen esikoislevyn laulut ovat alun perin lähtöisin Maarianvaaran Kesäteatterista, joka on Suomen ainoa ammattinäyttelijöistä koostuva kiertävä kesäteatteri. Yhtyeen debyyttilevyn laulut ovat enimmäkseen Erkki Räsäsen käsialaa. ==Aiheesta muualla== *http://ohjelmapaja.fi/palvelut/bandit/paivolan-savel/ *http://www.pilfink.fi/app/shop/one/-/id/121 *http://www.maarianvaaranteatteri.net/ Luokka:Suomalaiset folkyhtyeet
Pikku Odessa

Pikku Odessa (Little Odessa) on James Grayn ohjaama yhdysvaltalainen elokuva vuodelta 1994. Se kertoo amerikanvenäläisen isän (Maximilian Schell) ja hänen poikiensa (Tim Roth ja Edward Furlong) suhteesta. Pojista vanhempi on venäläismafian palkkamurhaaja New Yorkin Brooklynissa. ==Vastaanotto== Elokuva sai vaihtelevia arvioita. Roger Ebert antoi sille kaksi tähteä viidestä ja kritisoi Edward Furlongin näyttelijäntyötä. ==Lähteet== Luokka:Yhdysvaltalaiset rikosdraamaelokuvat Luokka:Vuoden 1994 yhdysvaltalaiset elokuvat
Poika (vuoden 1969 elokuva)

Poika () on japanilainen Nagisa Oshiman ohjaama elokuva vuodelta 1969. Siinä perhe lavastaa pikkupoikansa avulla liikenneonnettomuuksia saadakseen vakuutuskorvauksia. == Juoni == Tarina perustuu japanilaisissa sanomalehdissä uutisoituun tositapaukseen. Elokuva seuraa Toshiota ja hänen vanhempiaan ympäri Japania kun nämä laittavat pojan alttiiksi vaaralliselle juonelle. Toshion isä on väkivaltainen, laiska sotaveteraani, joka pakottaa aluksi vaimonsa, pojan äitipuolen, teeskentelemään autoihin törmäämistä korvausten toivossa. Kun vaimo ei kykene työhön, on pojan vuoro. Lopulta poika yrittää paeta, joko matkustamalla jäniksenä junissa tai turvautumalla pikkuveljensä ja itsensä suojaksi kehittämäänsä tieteisfantasiaan. == Lähteet == Luokka:Vuoden 1969 japanilaiset elokuvat Luokka:Nagisa Ōshiman ohjaamat elokuvat Luokka:Rikosdraamaelokuvat
Poika ja haukka

Poika ja haukka (Kes) on englantilainen Ken Loachin ohjaama elokuva vuodelta 1969. Barry Hinesin romaaniin A Kestrel for a Knave perustuva elokuva on realistinen tarina työväenluokan varhaisteinipojasta, joka torjuu Yorkshiren kaivoskylän ankeutta ja tiukkaa koulukuria kouluttamalla jalohaukkaa. ==Juoni== 14-vuotias Billy Casper asuu äitinsä ja velipuolensa kanssa ahtaassa asunnossa, jakaa ennen kouluunmenoa sanomalehtiä ja kokee koulukiusaamista sekä opettajien ja että oppilaiden taholta. Billy onnistuu kesyttämään Kesiksi nimeämänsä jalohaukan () kirjakaupasta varastamansa opaskirjan avulla. ==Tuotanto ja vastaanotto== Rahoituksen ja levityksen saaminen elokuvalle oli tuottaja Tony Garnettin mukaan erittäin vaikeaa. Elokuvan suosio brittiteattereissa oli aluksi vaisua, mutta vähitellen se sai mainetta ja pääsi niukasti voitolle. Yhdysvalloissa sen teatterikierros vuonna 1972 epäonnistui täysin, Roger Ebertin mukaan siksikin, ettei yleisö tahtonut saada selvää yorkshiren murteella puhutusta dialogista. ==Myöhempi arvostus== Britannian filmi-instituutin asiantuntijaäänestys vuonna 1999 nosti Pojan ja haukan 1900-luvun seitsemänneksi parhaaksi brittielokuvaksi. Elokuvaa arvostetaan erityisesti sen todentuntuisuuden ja nuoren David Bradleyn herkän näyttelijäntyön ansiosta. Film-O-Holic.com-elokuvasivuston Lumi Tirronen kirjoitti elokuvan suomeksi tekstitetyn dvd-julkaisun arvostelussaan vuonna 2010: ”Kesin lumovoima piilee sen täydellisessä pakottomuudessa, keskittyneisyydessä ja vilpittömyydessä. Dokumentaarinen tyyli ja Billyä esittävän David Bradleyn luontevuus tekevät fiktiosta äärettömän todentuntuista. Kun koulun sadistinen liikunnanopettaja pakottaa Billyn kylmään suihkuun, luokkatoverit nimittelevät langanlaihaa poikaa Biafran lapseksi. Suihkuhuoneessa värjöttelevää Billyä katsellessaan katsoja ei voi olla havahtumatta siihen, että aliravittua yorkshireläispoikaa näyttelee toinen samanlainen.” Puolalainen elokuvaohjaaja Krzysztof Kieślowski on listannut Pojan ja haukan yhdeksi kymmenestä suosikkielokuvastaan. ==Lähteet== Luokka:Vuoden 1969 brittiläiset elokuvat Luokka:Brittiläiset nuortenelokuvat Luokka:Ken Loachin ohjaamat elokuvat Luokka:Yhteiskunnalliset elokuvat Luokka:Elokuvat koulusta ja koulutuksesta Luokka:Elokuvat linnuista Luokka:Elokuvat köyhyydestä
Sofia Assefa

Sofia Assefa Abebe (s. 14. marraskuuta 1987 Addis Abeba) on etiopialainen yleisurheilija, jonka päälaji on 3 000 metrin estejuoksu. Assefa sijoittui Addis Abeban Afrikan-mestaruuskilpailuissa 2008 estejuoksussa neljänneksi. Pekingin olympialaisissa hän karsiutui saman lajin alkuerissä. Berliinin MM- kilpailuissa 2009 hän sijoittui 12:nneksi. Assefa sai Afrikan- mestaruuskilpailuissa Nairobissa 2010 hopeaa 3 000 metrin estejuoksussa ajalla 9.32,58. Saman vuoden Splitin maanosien cupissa hän sijoittui kolmanneksi ja Daegun MM-kilpailuissa 2011 kuudenneksi. Lontoon olympialaisissa 2012 hän sijoittui alun perin kolmanneksi ajalla 9.09,84, mutta nousi myöhemmin hopealle kun Julija Zaripova hylättiin dopingin vuoksi. Moskovan MM- kilpailuissa 2013 Assefa sijoittui kolmanneksi ajalla 9.12,84. Assefa saavutti hopeaa 3 000 metrin estejuoksussa Afrikan-mestaruuskilpailuissa 2014 ajalla 9.30,20. Hän sai samassa lajissa kultaa vuoden 2015 Afrikan kisoista ja oli neljäs Pekingin MM-kilpailuissa 2015. Rion olympialaisissa 2016 hän sijoittui viidenneksi ajalla 9.17,15. Lontoon MM-kilpailuissa 2017 hän karsiutui alkuerissä. Assefa on juossut kolme kertaa estejuoksun Etiopian ennätyksen: 9.15,04 Roomassa 26. toukokuuta 2011, 9.09,00 Oslossa 7. kesäkuuta 2012 ja 9.07,06 Hengelossa 11. kesäkuuta 2017. == Lähteet == == Aiheesta muualla == Luokka:Etiopialaiset estejuoksijat Luokka:Etiopialaiset olympiamitalistit Luokka:Vuonna 1987 syntyneet Luokka:Elävät henkilöt
Powaqqatsi

Powaqqatsi (Powaqqatsi: Life in Transformation) on yhdysvaltalainen Godfrey Reggion ohjaama kokeilevan runollinen dokumenttielokuva vuodelta 1988. Filmi kuvaa kehitysmaiden oloja ja raskaan fyysisen työn tekijöitä ympäri maailmaa, näyttävästi ja yllättävin tyylikeinoin kuvattuna ja leikattuna Philip Glassin minimalistiseen musiikkiin ilman puhuttua tekstiä tai dialogia. Elokuva on jatkoa Koyaanisqatsi -elokuvalle ja keskimmäinen osa Reggion ”Qatsi- trilogiasta”, jonka kolmas ja viimeinen osa on Naqoyqatsi. == Aiheesta muualla == * Koyaanisqatsi.org * Spirit of Baraka Luokka:Kokeelliset elokuvat Luokka:Vuoden 1988 dokumenttielokuvat Luokka:Yhdysvaltalaiset dokumenttielokuvat Luokka:Cannon Groupin elokuvat
Porin Kiekko-Salamat

Porin Kiekko-Salamat (Ki-Sa) oli vuosina 1973–1999 toiminut porilainen jääkiekkoseura. Se perustettiin, kun Musan Salama oli vuonna 1972 lopettanut oman jääkiekkotoimintansa. Kiekko-Salamat pelasi useita kausia Suomen kolmanneksi korkeimmalla sarjatasolla II divisioonassa. Seura lopetti toimintansa kauden 1998–1999 jälkeen, jolloin Kiekko-Salamat jäi II divisioonan lohkossaan viimeiseksi. ==Entisiä pelaajia== * Rauli Levonen ==Lähteet== *Musan Salaman 50-vuotishistoriikki *Jääkiekkokirja 2000–2001 *Passionhockey.com Luokka:Entiset porilaiset urheiluseurat Luokka:Entiset suomalaiset jääkiekkoseurat Luokka:Vuonna 1973 perustetut urheiluseurat
Kiekko-Salamat

Kiekko-Salamat voi viitata seuraaviin urheiluseuroihin: *Porin Kiekko-Salamat *Varkauden Kiekko-Salamat
Punainen orava

Punainen orava () on espanjalainen Julio Médemin ohjaama elokuva vuodelta 1993. Punainen orava on absurdi draamaelokuva ja kertoo nuoresta miehestä, joka kaappaa muistinsa menettäneen naisen omaksi tyttöystäväkseen. == Juoni == Jota (Nancho Novo) on epäonnistunut muusikko, jonka tyttöystävä on jättänyt. Hän on juuri aikeissa tehdä itsemurhan hyppäämällä alas sillalta, kun moottoripyörää ajava tyttö törmää siltaan ja lentää veteen. Jota rientää pelastamaan tyttöä (Emma Suárez) ja huomaa tämän menettäneen muistinsa ja unohtaneen jopa nimensä. Jota väittää ambulanssimiehistölle olevansa tytön poikaystävä, ja kertoo myöhemmin saman myös tytölle. Mies alkaa keksiä nyt Lisaksi kutsumalleen tytölle pala palalta kokonaista henkilöllisyyttä ja menneisyyttä. Kun sairaalan psykiatri alkaa epäillä jotakin, Jota salakuljettaa Lisan ulos sairaalasta leirintäalueelle nimeltä La ardilla roja, Punainen orava, ja väittää tytölle heidän jo pitkään suunnitelleen tätä retkeä. Leirialueella oleskeleva perhe alkaa nyt epäillä kuviota, ja paljastuu että Lisa – oikealta nimeltään Sofia – ei välttämättä olekaan menettänyt muistiaan vaan pitää asioita salassa. Hänen todellinen poikaystävänsä, mieleltään järkkynyt Félix etsii häntä epätoivoisesti. Luokka:Vuoden 1993 espanjalaiset elokuvat Luokka:Espanjalaiset draamaelokuvat
Suomen Kaukalopallo- ja Ringetteliitto

Suomen Kaukalopallo- ja Ringetteliitto ry (SKRL ry) oli vuosina 2013–2020 toiminut kaukalopallon ja ringeten yhteinen lajiliitto. Liitto perustettiin marraskuussa 2012 ja toimintansa se aloitti vuoden 2013 alussa. SKRL:n perustajajäseninä olivat Suomen Kaukalopalloliiton ja Suomen Ringetteliiton lisäksi Ringetten SM-erotuomarit ry ja Kaukalopallon SM-Liiga ry. Molempien lajien liitot päättivät yhdistää voimavaransa vähentyneiden harrastajamäärien sekä taloudellisten seikkojen vuoksi. Uudella liitolla oli perustettaessa noin 10 000 lajien harrastajaa. Liiton syyskokouksessa 2019 liittohallitus valtuutettiin selvittämään liiton purkamisen ehtoja. Kevätkokouksessa 6.6.2020 päätettiin purkaa Suomen Kaukalopallo- ja Ringetteliitto ry 31.12.2020. Suomen Ringetteliitto ja Suomen Kaukalopalloliitto aktivoitiin kevään 2020 aikana. == Talous == Suomen Kaukalopallo- ja Ringettelitto sai vuosina 2018–2020 Opetus- ja kulttuuriministeriön yleisavustusta liikuntaa edistävien järjestöjen toimintaan yhteensä noin 870 000 euroa. Vuosittainen tuki oli näinä vuosina 290 000 euroa. == Lähteet == == Aiheesta muualla == *Suomen Kaukalopallo- ja Ringetteliiton kotisivut (26.11.2020 arkistoitu versio) Luokka:Entiset suomalaiset urheilujärjestöt Luokka:Kaukalopallo Luokka:Suomen ringette
Yhteislista

Yhteislista on vaaleissa kahden tai useamman valitsijayhdistyksen keskinäinen vaaliliiton kaltainen tilapäinen yhteenliittymä. Useissa suomalaisissa kunnissa toimii sitoutumattomien yhdistyksiä, jotka tapaavat muodostaa oman yhteislistan kuntavaaleissa. Kun yhteislista rinnastetaan Suomen vaalilaissa puolueiden keskenään muodostamaan vaaliliittoon, eivät yhteislistat voi sellaiseen liittyä eivätkä puolueiden vaaliliitot yhteislistaan, koska niin sanotut toisen asteen vaaliliitot eli vaalirenkaat eivät Suomen yleisissä vaaleissa ole sallittuja. Toisaalta eivät myöskään yksittäiset puolueet ja valitsijayhdistykset voi keskenään muodostaa yhteislistaa tai vaaliliittoa. Luokka:Vaalit
Sitoutumaton

Sitoutumaton (lyhenne sit.) on ehdokas tai edustaja, joka ei ole sitoutunut mihinkään poliittiseen ryhmään eikä puolueeseen. Suomessa useat puolueet ottavat vaaleissa ehdokaslistoilleen myös sitoumattomia ehdokkaita, jotka eivät ole puolueen jäseniä, mutta ajavat samansuuntaisia asioita. Puolueista täysin riippumattomat voivat esimerkiksi Suomessa perustaa valitsijayhdistyksen asettamaan ehdokkaan vaaleissa, ja valitsijayhdistykset voivat muodostaa yhteislistan keskenään samankaltaisille ehdokkaille. Sitoutumattomien ehdokaslistalla voi olla myös puolueisiin kuuluvia ehdokkaita, jotka eivät ole pystyneet muodostamaan vaaleissa oman puolueen ehdokaslistaa. Sitoutumattomien ehdokkaiden välillä voi olla laajojakin näkemyseroja, koska sitoutumattomat eivät muodosta puoluetta, jolla olisi yhteinen puolueohjelma. Sitoutumattomat voivat kuitenkin julkaista yhteisiä kannanottoja niissä kysymyksissä, joissa sitoutumattomat ovat samaa mieltä. == Katso myös == * Suomen Sitoutumattomat == Lähteet == == Aiheesta muualla == Luokka:Poliittiset käsitteet Luokka:Vaalit
Saunavieras

Saunavieras on Anssi Mänttärin ohjaama ja käsikirjoittama elokuva vuodelta 2012. Elokuva tehtiin nopealla aikataululla, eikä se saanut Elokuvasäätiön rahoitusta. Elokuva kertoo kahden miehen ystävyyden syntymisestä, vauhdittajina sauna ja viina. Moraalikysymykset nousevat keskeisiksi, mutta vastauksia ei juuri ole, kysymyksiä sitä enemmän. Mänttärin kommentti elokuvastaan: "Minkä sille voin, että tällaisia ihmisiä on. Onneksi tärkeilevät, narsistiset tyypit ovat naurettavia ja sitä kautta hauskoja." Eero Tammi, Saunavieras, Elokuvakeskus, viitattu 15.11.2012 == Näyttelijät == == Lähteet == == Aiheesta muualla == *Asikainen, Antti: ”Kenen vihtaan on kustu? – Mänttärin Saunavieraasta”, Filmihullu 3/2012. *Rane Aunimo, Kesäyön kyräilyä ehdassa halpiksessa, Demari.fi, viitattu 15.11.2012 Luokka:Anssi Mänttärin ohjaamat elokuvat Luokka:Vuoden 2012 suomalaiset elokuvat Luokka:Suomalaiset draamakomediaelokuvat
Pyhän Maarian kellot

Pyhän Maarian kellot (The Bells of St. Mary’s) on yhdysvaltalainen Leo McCareyn ohjaama elokuva vuodelta 1945. Siinä katoliseen kirkkoon tuleva pappi (Bing Crosby) ajautuu kasvatusmenetelmistä törmäyskurssille koulun johtajattaren (Ingrid Bergman) kanssa. Yhdessä he kuitenkin yrittävät pelastaa koulun lakkautukselta. Video-oppaassa vuodelta 1995 Bello Romano antoi elokuvan Suomessa julkaistulle VHS-kasettiversiolle kolme tähteä viidestä, mikä teoksen mukaan vastaa sanallista arviota ”hyvä”. Romano sanoo elokuvan olevan ”viaton, hurskas ja hauras” jatko-osa seitsemän Oscar-palkintoa voittaneelle Kulje tietäni -elokuvalle. Pyhän Maarian kellot oli ehdolla kahdeksassa Oscar-kilpailusarjassa, muun muassa paras mies- ja naispääosa ja paras ohjaus. Oscarin se sai parhaasta äänityksestä. == Kuvia == Tiedosto:BingCrosbyTheBellsofSaintMarysTrailerScreenshot1945.jpg|Bing Crosby elokuvan trailerissa. Tiedosto:IngridBergmanTheBellsofSaintMarysTrailerScreenshot1945.jpg|Ingrid Bergman elokuvan trailerissa. ==Lähteet== == Aiheesta muualla == * Luokka:Vuoden 1945 yhdysvaltalaiset elokuvat Luokka:Leo McCareyn ohjaamat elokuvat Luokka:Yhdysvaltalaiset mustavalkoelokuvat Luokka:Melodraamat Luokka:Kristinuskosta kertovat elokuvat Luokka:Katolinen kulttuuri Luokka:Elokuvat koulusta ja koulutuksesta
Päivä jona aurinko kylmeni

Päivä jona aurinko kylmeni () on Yim Hoin ohjaama hongkongilainen draamaelokuva vuodelta 1994. Siinä nuori mies Kiinan maaseudulla epäilee äitinsä myrkyttäneen isän kuoliaaksi kymmenen vuotta aiemmin. Mies yrittää takaumien muodossa muistella, miten hän näki asiat lapsena, ja koota todisteita käsitykselleen. Luokka:Hongkongilaiset draamaelokuvat Luokka:Vuoden 1994 elokuvat
Päätoiminen yrittäjä

Päätoiminen yrittäjä on Suomen työttömyysturvalain 6§ pykälän mukaan sellainen henkilö, joka on päätointaan varten yrittäjän eläkelain (YEL) tai maatalousyrittäjän eläkelain (MYEL) mukaisesti velvollinen ottamaan tai on ottanut sanottujen lakien mukaisen vakuutuksen. Yrittäjän eläkelain mukaan yrittäjän eläkevakuutus (YEL) on ainakin pakollinen, jos yrittäjän itsensä arvioima vuosittainen työtulo ylittää rajan, joka on 7958,99 € vuonna 2020. YEL-vakuutuksen ottanut katsotaan päätoimiseksi yrittäjäksi. Työ- ja elinkeinotoimisto tulkitsee työttömyysetuuden hakijan päätoimiseksi yrittäjäksi, jos yritystoiminta tai oman työn vaatima työmäärä on niin suuri, että kokoaikatyötä ei voi vastaanottaa. Ratkaisevaa päätoimisuuden arvioinnissa on vain toiminnan vaatima työmäärä, ei yritystoiminnasta tai omasta työstä saatavat tulot tai voitto. Päätoiminen yrittäjä ei ole oikeutettu työttömyysetuuteen, mutta sivutoiminen yrittäjä voi olla oikeutettu soviteltuu työttömyysetuuteen. https://www.te- palvelut.fi/te/fi/tyonhakijalle/jos_jaat_tyottomaksi/tyottomyysturva/yrittaja_tyottomyysturva/index.html#P-taisivutoiminenyrittjyys == Yrittäjäasema == Henkilön yrittäjäasema (ei-yrittäjä, päätoiminen- tai sivutoiminen yrittäjä) voidaan arvioida erikseen Työ- ja elinkeinotoimiston selvityksessä ja verotuksessa. Myös työttömyysetuuden maksaja (KELA tai Työttömyyskassa) arvioi työttömyysetuuden maksun edellytykset erikseen. === Yrityksen omistamisen vaikutus yrittäjäasemaan === Yrittäjäksi katsotaan myös yrityksen osaomistaja. Osaomistajana pidetään henkilöä, 1) joka työskentelee johtavassa asemassa osakeyhtiössä, jossa hänellä itsellään on vähintään 15 prosenttia tai hänen perheenjäsenillään tai hänellä yhdessä perheenjäsentensä kanssa on vähintään 30 prosenttia osakepääomasta tai osakkeiden tuottamasta äänimäärästä tai muutoin vastaava määräämisvalta; tai 2) joka työskentelee osakeyhtiössä, jossa hänellä itsellään tai hänen perheenjäsenillään tai hänellä yhdessä perheenjäsentensä kanssa on vähintään puolet osakepääomasta tai osakkeiden tuottamasta äänimäärästä tai muutoin vastaava määräämisvalta; tai 3) joka edellä 1 tai 2 kohdassa säädetyllä tavalla työskentelee muussa yrityksessä tai yhteisössä, jossa hänellä tai hänen perheenjäsenillään tai hänellä yhdessä perheenjäsentensä kanssa katsotaan olevan mainituissa kohdissa sanottua vastaava määräämisvalta. Omistusosuutta laskettaessa otetaan huomioon myös välillinen toisten yritysten ja yhteisöjen kautta tapahtuva omistaminen, jos henkilö tai hänen perheenjäsenensä tai henkilö yhdessä perheenjäsentensä kanssa omistaa väliyhteisöstä vähintään puolet tai heillä on vastaava määräämisvalta. Henkilön katsotaan olevan johtavassa asemassa yrityksessä, jos hän on osakeyhtiön toimitusjohtaja tai hallituksen jäsen tai jos hän osakeyhtiössä tai muussa yrityksessä tai yhteisössä on vastaavassa asemassa. Perheenjäseneksi katsotaan yrityksessä työskentelevän henkilön puoliso ja henkilö, joka on yrityksessä työskentelevälle henkilölle sukua suoraan ylenevässä tai alenevassa polvessa ja asuu henkilön kanssa samassa taloudessa. == Lähteet == *Finlex === Viitteet === Luokka:Yrittäjyys
Raja tuntemattomaan

Raja tuntemattomaan (Flatliners) on yhdysvaltalainen Joel Schumacherin ohjaama jännityselokuva vuodelta 1990. Siinä viisi uhkarohkeaa lääketieteen opiskelijaa kokeilee toisiinsa sydämen pysäyttämisestä seuraavaa parin minuutin mittaista kliinistä kuolemaa, jonka avulla pääsee matkalle omaan menneisyyteensä. == Näyttelijät == ==Vastaanotto== Video-oppaassa vuodelta 1994 Bello Romano piti elokuvaa mielenkiintoisena ja paikoin jännittävänäkin tutkielmana kuolemasta, mutta tarinaltaan epäuskottavana. Hän antoi elokuvan Suomessa julkaistulle VHS-kasettiversiolle kolme tähteä viidestä, mikä teoksen mukaan vastaa sanallista arviota ”hyvä”. Helsingin Sanomien Pertti Avola kutsui elokuvaa hölmöimmäksi, mitä oli pitkään aikaan nähnyt. Hänestä lääketieteelliset faktat ovat ihan pielessä, käsikirjoitus venyttää asioita kauas uskottavuuden tuolle puolen ja ohjaaja Schumacher yrittää pelastaa elokuvaa kikkailevilla kamerakulmilla ja kauhufilmikliseillä. Nuoret lahjakkaat näyttelijät tuhlaavat tässä Avolan mielestä kykyjään. == Lähteet == Luokka:Vuoden 1990 yhdysvaltalaiset elokuvat Luokka:Yhdysvaltalaiset jännityselokuvat Luokka:Joel Schumacherin ohjaamat elokuvat Luokka:Yhdysvaltalaiset tieteiselokuvat Luokka:Elokuvat terveydenhoidosta Luokka:Elokuvat koulusta ja koulutuksesta
Iskusyvyys

Iskusyvyys on matka, jonka ammus kulkee osumansa kappaleen sisällä ennen pysähtymistään. ==Newtonin arviointimenetelmä== Fyysikko Isaac Newtonin kehittämällä menetelmällä voidaan arvioida suurella nopeudella lentävän ammuksen iskusyvyyttä sen liikemäärän perusteella. Menetelmä perustuu ajatukseen siitä, että kappale pysähtyy sen liikemäärän siirryttyä muuhun massaan. Kun koheesio jätetään laskematta, jää ainoaksi huomioitavaksi seikaksi ammuksen energian siirtyminen sen edellä olevaan aineeseen. Menetelmässä oletetaan, että ammus kulkee eteenpäin ja syrjäyttää läpäisemäänsä massaa samalla nopeudella. Tällöin ammuksen nopeudella ei ole arvioinnin kannalta väliä, vaan ainoat ratkaisevat suureet ovat kappaleen ja siihen osuvan ammuksen tiheysero sekä ammuksen pituus. Näin ollen, on iskusyvyys ammuksen pituus kerrottuna sen tiheydellä kohdekappaleen suhteen. Jos siis ammus ja sen läpäisemä kappale ovat yhtä tiheitä, kulkee arvion mukaan ammus kappaleessa tasan oman pituutensa sen nopeudesta tai leveydestä riippumatta. Newtonin arviointimenetelmä pitää vain, kun ammus on tylppä ja kohdeaineessa ei esiinny ammuksen lentonopeudella koheesiota. Kun ammus osuu aineeseen äänen nopeutta suuremmalla vauhdilla, käyttäytyy usein kohdeaine nesteen tavoin. Tällöin on ammuksen etenemisen kannalta tärkeää, ettei se leviä tai hajoa aineessa. ==Sovelluksia== *Ammukset: Ammuksen valmistusmateriaalin tiheys on ratkaisevaa sen iskusyvyyden kannalta. Newtonin arviointimenetelmän mukaan täysin uraanista valmistettu ammus kulkee noin 2.5 kertaa oman pituutensa teräspanssarissa. *Ontelokranaatti: Joissakin panoksissa ammuksen läpäisyteho ei perustu pelkän ammuksen liikemäärään, vaan merkittävä osa iskuvoimasta muodostuu ammuksen mukana kulkevasta aineesta. Newtonin menetelmä ei tässä tapauksessa päde, ellei laskutoimituksessa oteta huomioon ammuksen pituuden muutosta sen tuodessa ylimääräistä massaa. *Meteoriitit: Newtonin menetelmää voidaan käyttää myös ilmakehään osuvan meteoroidin pysähtymismatkan karkeaan arviointiin. Menetelmä pätee tietyin rajoituksin, kuten painovoiman, meteoroidin kulumisen ja ilmakehän tiheyden muutoksien huomioimatta jättäminen. ==Katso myös== *Mekaniikan peruslait *Luoti == Lähteet == * * * ==Aiheesta muualla== *Impact Earth Impact Effects Program Luokka:Ballistiikka
Kaksinaamaista peliä

Kaksinaamaista peliä voi viitata seuraaviin elokuviin: *Kaksinaamaista peliä (Lily in Love), Károly Makkin ohjaama vuoden 1984 elokuva *Kaksinaamaista peliä (True Identity), Charles Lanen ohjaama vuoden 1991 elokuva *Kaksinaamaista peliä (Duplicity), Tony Gilroyn ohjaama vuoden 2009 elokuva
Ammatinharjoittajien ja yrittäjien työttömyyskassa

Ammatinharjoittajien ja yrittäjien työttömyyskassa (AYT) oli ammattiliittoihin sitoutumaton palveluorganisaatio, joka oli tarkoitettu kaikille Suomessa vakituisesti asuville päätoimisille yrittäjille, joiden lakisääteisen eläkevakuutuksen vahvistettu vuosityötulo oli vähintään 8520 € vuodessa. Työttömyyspäivärahan maksamisen lisäksi kassa tarjosi työttömyysturvaneuvontaa ja -koulutusta. Vuonna 1994 työttömyysturvalainsäädäntöä muutettiin siten, että vuoden 1995 alusta lähtien oli mahdollista perustaa työttömyyskassa myös yrittäjille. Keväällä 1994 perustettiin kassan valmisteluryhmä, jossa oli edustajia eri ammattiliitoista. Sosiaali- ja terveysministeriö hyväksyi AYT- kassan työttömyyskassarekisteriin 1. tammikuuta 1995 lähtien. Ammatinharjoittajien ja yrittäjien työttömyyskassa sulautui 1.1.2020 Suomen Yrittäjäin Työttömyyskassaan (SYT-kassa). == Lähteet == == Aiheesta muualla == *Ammatinharjoittajien ja yrittäjien työttömyyskassa Luokka:Yrittäjyys Luokka:Työttömyyskassat
Steven Caulker

Steven Roy Caulker (s. 29. joulukuuta 1991 Lontoo, Englanti) on englantilainen jalkapalloilija. Hän edustaa Englannin mestaruussarjassa pelaavaa Queens Park Rangersiä ja on pelipaikaltaan keskuspuolustaja. == Seurajoukkueura == Caulker on Tottenham Hotspurin kasvatti. Hän kävi lainalla ykkösliigan Yeovil Townissa (2009–2010), mestaruussarjan Bristol Cityssä (2010–2011) ja valioliigan Swansea Cityssä (2011–2012), kunnes pelasi ensimmäisen ottelunsa Tottenham Hotspurin edustusjoukkueessa kaudella 2012–2013. 31.7.2013, Caulker myytiin Cardiff Cityyn 8 miljoonalla punnalla. Caulker teki Cardiff Cityn kanssa neljävuotisen sopimuksen. Caulker pelasi Cardiff Cityssä 38 ottelua kaudella 2013/2014. Queens Park Rangers hankki Caulkerin riveihinsä neljän vuoden sopimuksella 22. heinäkuuta 2014. Siirtosummaa ei julkistettu. == Maajoukkueura == Caulker debytoi Englannin maajoukkueessa 14. marraskuuta 2012 Ruotsia vastaan ja teki samassa ottelussa myös ensimmäisen maalinsa. ==Lähteet== * * Luokka:Englantilaiset jalkapalloilijat Luokka:Vuonna 1991 syntyneet Luokka:Elävät henkilöt
Tzoúlia Alexandrátou

thumb|160px|Tzoúlia Alexandrátou esiintymässä vuonna 2010. Garyfalliá ”Tzoúlia” (”Julia”) Alexandrátou (, s. 24. marraskuuta 1986) on kreikkalainen laulaja, näyttelijä ja pornotähti. Alexandrátou on toiminut mallina lapsesta lähtien. Hän on voittanut Miss Young- ja Miss Greece International -kauneuskilpailut. Vuonna 2010 julkaistiin Alexandrátoun ja Ian Scottin välinen pornovideo. Alexandrátou väitti ensin, ettei sitä ollut tarkoitettu julkaistavaksi, mutta lopulta myönsi saaneensa rahaa sen tekemisestä. Vuonna 2011 Alexandrátou julkaisi pornovideon, jossa hän harrastaa rajua seksiä kahden mustan miehen kanssa. Hänellä on ennätys yli 200 000 DVD:n myynnistä yhden päivän aikana. ==Filmografia== * Psychraimía (Ψυχραιμία, 2007) ===Aikuisvideot=== * Tzoúlia Alexandrátou: To Apagorevméno (Τζούλια Αλεξανδράτου - Το Απαγορευμένο, 2010) * Tzoúlia 2 Mávroi (Τζούλια 2 Μαύροι, 2011) * Próto Ellinikó Antrikó Casting (1ο Ελληνικό Αντρικό Casting, 2011) ==Lähteet== Luokka:Elävät henkilöt Luokka:Kreikkalaiset henkilöt Luokka:Pornonäyttelijät Luokka:Vuonna 1986 syntyneet
Kulttuuriosuuskunta G-voima

Kulttuuriosuuskunta G-voima on kajaanilainen esittävän ja visuaalisen taiteen ammattilaisten ja opiskelijoiden muodostama osuuskunta. G-voima perustettiin syksyllä 2006 kehittämään kulttuurihanke Generaattorin (2003-2006) luomia toimintamalleja ja -rakenteita. G-voima hallinnoi Kajaanin keskustassa sijaitsevaa Generaattorin esittävän taiteen tilaa, jossa toimivat myös Kajaanin Harrastajateatteri ja nykytanssin tuotantoryhmä Routa. Generaattorin tila toimii myös merkittävänä vierailunäyttämönä. Vuosittain sen esityksissä ja tapahtumissa käy 15 000 - 20 000 katsojaa. Toimintaan osallistuu vuotuisesti 800 - 1200 henkilöä. G-voima tuottaa myös kaupunkitapahtumia, joista tunnetuin on pyhäinpäivän aikaan Kajaanin Linnanraunioilla vietettävä Kekri-juhla. ==Aiheesta muualla== * Kulttuurihanke Generaattori Luokka:Kajaanin kulttuuri
Ari ja naiset

Ari ja naiset on vuonna 1991 kantaesitetty pienoisnäytelmä, jota on esitetty yli kaksisataa kertaa ympäri Suomea. Siinä hieman omalaatuinen päähenkilö Ari pohtii ja esittelee naissuhteitaan tragikoomisella tavalla ja naisnäyttelijä esittää lukuisia eri naisia, jotka ovat vaikuttaneet päähenkilön elämään. Näytelmän on ohjannut Janne Reinikainen ja käsikirjoittanut Ari Wahlsten.http://www.kom-teatteri.fi/ohjelmailtojen_lista_HurmeWahlsten.htm Näyttelijöitä on kaksi, joista helsinkiläinen freelancer Ari Wahlsten on ollut mukana alusta saakka. Naisroolin esittäjiä on ollut viisi: Susanna Siljander, Minna Suuronen, Minna Leino, Piia Hirvensalo ja Marjo Lahti. Esityspaikkoja ovat olleet mm. Ylioppilasteatteri (kantaesitys), KOM-teatteri, Oulun kaupunginteatteri, Seinäjoen kaupunginteatteri, Linnateatteri, Kokkolan kaupunginteatteri, ravintola Kaksi kanaa, Kallion kirjasto ja Viking Mariella. == Lähteet == Luokka:Suomalaiset näytelmät
Vladimir Radmanović

Vladimir Radmanović (s. 19. marraskuuta 1980 Trebinje, Jugoslavia) on serbialainen koripalloilija, pelipaikaltaan pelintekijä. Hän pelaa tällä hetkellä NBA-liigan Chicago Bullsissa. Radmanović oli vuoden 2001 NBA:n varaustilaisuuden 12. varaus. Radmanović oli mukana maailmanmestaruuden voittaneessa Jugoslavian joukkueessa vuoden 2002 koripallon maailmanmestaruuskilpailuissa. ==Lähteet== * NBA.comin profiili Luokka:Serbialaiset koripalloilijat Luokka:Jugoslavialaiset koripalloilijat Luokka:Vuonna 1980 syntyneet Luokka:Elävät henkilöt
Generaattori, esittävän taiteen tila

Generaattori on Kajaanin ydinkeskustassa, Raatihuoneentorin kupeessa, Kainuun Sanomien vanhassa painohallissa sijaitseva kulttuurikeskus ja esittävän taiteen tila. Generaattorilla toimii kolme yhteisöä: kulttuuriosuuskunta G-voima, Kajaanin Harrastajateatteri ja nykytanssin tuotantoryhmä Routa. Generaattorilla tuotetaan teatteri- ja tanssiesityksiä, taidealan koulutusta, kaupunkitapahtumia, konsertteja ja keskustelutilaisuuksia. Vuotuiset kävijämäärät vaihtelevat 15 000 – 22 000 välillä. == Aiheesta muualla == * Generaattori Luokka:Kajaanin kulttuuri Luokka:Kajaanin rakennukset ja rakennelmat Luokka:Suomen kulttuurikeskukset